**2.1 Представяне на “БУЛ БИО-НЦЗПБ” ЕООД**

 „Бул Био – НЦЗПБ” ЕООД e държавна компания със 130 годишна история.

 Предметът на дейност на Дружеството не е променян през последните 65 години. Дружеството не произвежда антибиотици.

 Производството на ваксини се извършва в биореактори с работни обеми от 200 и 300 литра. Биореакторите са абсолютно изолирани, нямат контакт с околната среда и входящият и изходящ въздух минава през бактериални филтри и няма възможност за вредно въздействие на околната среда. Помещенията, в които са разположени тези апарати са тип чисти стаи с отрицателно налягане, като входящият и изходящ въздух се филтрират през НЕРА филтри. Няма възможност от вредно въздействие на околната среда. Производството не генерира отпадъчни вещества.

 Производството на имуностимулатори се извършва в биореактор с работен обем 200 литра по аналогична технология.

 Климатичните агрегати, които се използват са стандартни тип AERMEC FROST ATMOS предназначени за обществени и жилищни сгради. Използват се за охлаждане на въздуха и климатизиране на помещенията в сградата. Вентилаторите се използват за охлаждане на агрегата и използват въздух от околната среда. Отработеният въздух е чист, не е в контакт с работните помещения и няма никакви замърсявания. Климатичните агрегати са разположени на подходящо място и не създават проблеми на околната среда.

**ЗА ОСЪЩЕСТВЯВАНЕ НА КОНТАКТИ**

Търговски офис: гр. София 1504, бул. „Янко Сакъзов'' № 26

Телефон: 02 944 61 91

e-mail: bulbio@bulbio.com

2.2 Декларации за политика по околна среда:

ДЕКЛАРАЦИЯ

на ръководството на “БУЛ БИО-НЦЗПБ” ЕООД

Ръководството в лицето на Управителя, официално обявява Политиката по **околна среда** за да бъде огласена, разбрана, прилагана и поддържана от персонала на дружеството.

# *ПОЛИТИКАТА*

# *по околна среда е насочена към осигуряване осъществяването на производство на ваксини, ин-витро диагностични медицински изделия и химични индикатори за контрол при стерилизация в съответствие с изискванията и очакванията на заинтересованите страни, опазване на околната среда като стриктно се прилагат всички задължения за спазване*

В съответствие с обявената **политика**, **стратегическите целите** по околна среда и на ръководството са:

* **Непрекъснато проучване и** **удовлетворяване на изискванията и очакванията на заинтересованите страни,** с целизпълнение на дейности, съответстващи на изискванията им.
* **Ефективно** управление на **аспектите** на околната среда, свързани с дейността на фирмата с цел предотвратяване или намаляване на вредното им въздействие.
* Стриктно прилагане на задълженията за спазване, които са свързани с **аспекти** на околната среда;
* Намаляване до минимум и по възможност **предотвратяване на замърсяването** на околната среда чрез приемане на контролни мерки, цели и програми.
* **Разделно събиране** на битовите и производствени отпадъци и предаването им за рециклиране;
* Периодично **отчитане** на изпълнението на **общите и конкретни цели** по управление на околната среда и актуализирането им при необходимост.
* **Непрекъснато подобряване** на системата за управление на околната среда за повишаване резултатността спрямо ОС.
* **Стремеж към икономично потребление** на природните ресурси, на електрическа и на топлинна енергия;

**За реализиране на Политиката и стратегическите цели по околната среда като Управител на “БУЛ БИО-НЦЗПБ” ЕООД**

***ДЕКЛАРИРАМ***

***Личната си ангажираност за осигуряване на необходимите финансови, материални и човешки ресурси за прилагане, поддържане и непрекъснато подобряване на Система за управление на околната среда по изискванията на стандартите за управление ISO 14001:2015.***

Дата: 11.01.2019 г. Управител